﻿ KLM lisää vuoroja Amsterdamiin | Halvat Lennot .fi
Lennot: KLM, Lentokentät: Helsinki-Vantaa
Finavia tiedottaa maaliskuun 23. päivänä, että hollantilainen lentoyhtiö KLM lisää yhden päivittäisen lennon Amsterdamiin 29. maaliskuuta 2009 lähtien.
Uusi lento lähtee Helsinki-Vantaalta kello 9.10 ja saapuu Amsterdamiin kello 10.50. Amsterdamista Helsinkiin lento lähtee kello 8.15 ja saapuu perille kello 21.45.
Aamulennot tarjoavat hyvät jatkoyhteydet Yhdysvaltoihin, Amsterdamista lähtevä iltalento puolestaan parantaa liikematkustajien paluuyhteyksiä Helsinkiin.
KLM:n aluejohtaja Anko van der Werff kertoo, että yhtiössä ollaan todella tyytyväisiä mahdollisuuteen tarjota neljäs päivittäinen lento Helsingin ja Amsterdamin välillä näinä taloudellisesti haastavina aikoina.
Viime vuosina Suomen markkinat ovat kasvaneet ja kysyntä lisääntynyt tasaisesti sanoo van der Werff.
KLM ja Air France lentävät Helsingistä maailmalle yhdeksän kertaa päivässä. Lentoja lähtee 90 minuutin välein aamulla seitsemästä illalla kahdeksaan asti.
Jatkoyhteyksiä on yli 240 kohteeseen maailmanlaajuisesti.
Amsterdam, Lentoreitit